gl en gl gl gl gl gl ja gl gl gl gl gl gl gl gl gl gl gl gl gl gl gl gl gl gl gl gl gl it gl pt gl gl es es gl ja gl gl gl gl cs it de es it es es es gl it es es en es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: [Vigo] VENRES 5 abril ás 19h30 Charla: "Aprendendo a defender os nosos dereitos fronte ás grandes empresas da enerxía" e campaña "Apaga e ímonos"
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
Precisamos da luz para vivir, o que choca cos atrancos que compañías coma FENOSA nos poñen: subida de prezos, facturación abusiva, cortes, non negocian as débedas, desinformación...
Por todo isto a ODS-Coia e Parroquia do Cristo da Victoria decidimos organizar unha charla baixo o título: "APRENDENDO A DEFENDER OS NOSOS DEREITOS FRONTE ÁS GRANDES EMPRESAS DA ENERXÍA". Nela contaremos coa presenza de Rafael de Montis, experto en enerxía, que nos axudará a coñecer un pouco máis este mundo.
Se queres saber que che cobran na factura da luz, como solicitar o bono social, como defenderte dos seus abusos, alternativas máis xustas e económicas no subministración NON DUBIDES EN VIR!
A charla será o VENRES 5 abril ás 19h30 nos locais da parroquia do "Cristo da Victoria" (rúa Baiona 9, Coia - Vigo)
Aproveitaremos o encontro para presentar o modelo de reclamación a FENOSA que elaboramos coa idea de desenvolver unha campaña masiva de presentacións de queixas en contra dos abusos que sufrimos nun aspecto tan básico e necesario como é a electricidade. Tedes o modelo de reclamación para descargar en formato pdf acá neste enlace do ODS Coia
Achegamos o texto da campaña de denuncia ante os abusos das compañías de enerxía, neste caso facendo fincapé nos sufridos por parte de GAS NATURAL FENOSA:
GAS “PENOSA” di: se non tes castos “APAGA E VÁMONOS”
Estánnolo a pór moi negro. O poder cada día precisa máis espazo para os seus negocios e nese avance leva por diante conquistas sociais acadadas tras moitos anos de loita: emprego estable, protección social, sanidade, educación...
Cousas tan básicas como acceder a un teito, levar unha alimentación variada e saudable, dispor de auga corrente..., é dicir, elementos cotiáns e necesarios para vivir cun mínimo de dignidade están a ser sometidos á lóxica depredadora da especulación dos mercados de capitais, encarecéndose de día en día.
A insuficiencia de recursos fai que nos sintamos rodeados pola escuridade, unha escuridade da que se lucran os mesmos de sempre. Pero cando falamos de falla de luz non estamos a usar ningunha figura retórica, senón que estamos a describir a crúa realidade de moitas familias e persoas que sofren:
- As dificultades para pagar con regularidade os recibos da luz, que en moitos casos non se corresponden co consumo real ao non ter as empresas adxudicatarias a obriga de ler o contador todos os meses para emitir as facturas.
- Os atrancos que compañías coma FENOSA poñen para negociar o pagamento das débedas, en casos nos que por exemplo os ingresos veñen de axudas sociais como a RISGA, de Pensións Non Contributivas ou de subsidios por desemprego, é dicir, casos nos que teñen que vivir con menos de 500€ ao mes e pagar recibos que ás veces supoñen unha cuarta parte dos seus ingresos.
- A violencia dun corte de luz e os atrancos para volver a ter subministración. Para volver a ter luz tes que pagar o enganche e a débeda contraída con apenas marxe para alongar os prazos de pagamento.
- A imposibilidade de manter os seus fogares na temperatura mínima axeitada, as limitacións a que se chega mesmo para atender á hixiene máis elemental ou ata para quentar a comida.
E todo isto coa 3ª electricidade máis cara de Europa, cunha subida do prezo da electricidade dende 2006 do 70% e cuns beneficios en 2012 para GAS NATURAL FENOSA, a empresa con maior cota de mercado en Galiza, de 1441 millóns de euros. Ás prácticas desta transnacional que coñecemos nos nosos barrios, temos que engadir o saqueo de recursos naturais en países de Latinoamérica, as violacións de dereitos humanos, os problemas de subministración que padecen amplas poboacións, etc.
Por todo isto esiximos:
- Que a subministración eléctrica sexa recoñecida como un dereito básico para garantir unha vida digna e que, por conseguinte, estea en mans da poboación e non privatizada en beneficio dos grandes capitais.
- Que non se corte a subministración naqueles fogares que non poidan asumir os pagamentos por falla de recursos.
- Que se apliquen tarifas xustas e de acordo aos ingresos do fogar.
Etiquetas: antiglobalización, capitalismo, charla, Vigo
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)